РЕПУБЛИКА СРБИЈА

ОПШТИНА ГОЛУБАЦ

ОПШТИНСКА УПРАВА

Одељење за урбанизам и изградњу, комуналне,

Инспекцијске и имовинско правне послове

Број: 501 - 1 /2018

Дана: 19.01.2018. год.

Г О Л У Б А Ц

На основу чл. 44. Закона о инспекцијском надзору, Одељење за урбанизам и изградњу, комуналне, инспекцијске и имовинско правне послове, Група за инспекцијске послове, општинске управе Голубац доноси

**ИЗВЕШТАЈ О РАДУ ЗА 2017. ГОДИНУ И ПОКАЗАТЕЉИ ДЕЛОТВОРНОСТИ ИНСПЕКЦИЈСКОГ**

**НАДЗОРА ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ**

**Надлежност инспектора за заштиту животне средине**

Инспектор за заштиту животне средине обавља послове инспекцијског надзора с првенственим циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе посебно у области заштите од буке, прашине, нејонизујућег зрачења и др.

Поред инспекцијског надзора, инспектор за заштиту животне средине у 2017. години континуирано је радио на прикупљању и анализи података добијених помоћу контролних листи и представки грађана, праћењу и анализирању стања у области инспекцијског надзора и делокруга рада инспекције за заштиту животне средине са освртом на процене ризика, прикупљању информација и података других државних органа и анализом инспекцијске, управне, судске и пословне праксе из одговарајуће области. Инспекција за заштиту животне средине општине Голубац у складу са планом рада редовно је сачињавала евиденције, извештаје, усклађивала и координирала инспекцијски надзор са другим инспекцијским органима и непрекидно радила на унапређењу рада инспекције за заштиту животне средине.

**Извршиоци и организација**

Радно место инспектора за заштиту животне средине распоређено је у Групи за инспекцијске послове у оквиру Одељења за урбанизам и изградњу,комуналне инспекцијске и имовинскоправне послове , општинске управе Голубац.

Руководилац инспекције обавља послове инспектора за заштиту животне средине и комуналног инспектора.

**НАПОМЕНА:** Радно место инспектора за заштиту животне средине који је уједно и комунални инспектор укинуто је доношењем новог акта о организацији и систематизацији радних места (јануар 2018) .Реферат инспектора за заштиту животне средине сада се налази у опису радног места: комунални инспектор,инспектор за путеве инспектор за друмски саобраћај и инспектор за заштиту животне средине.

**Општи показатељи**

У извештајној години закључно са 31.12.2017. године отворено је укупно 56 предмета.

У складу са одредбама Закона о инспекцијском надзору чија је пуна примена ступила на снагу 30.04.2016. године , инспекција за заштиту животне средине донела је План инспекцијског надзора за 2018. годину , објавила контролне листе и прописе по којима поступа општинска инспекција за заштиту животне средине.

**Показатељи делотворности**

**1. Превентивно деловање и обавештавање јавности**

Како једно од средстава остварења циља инспекцијског надзора представља и превентивно деловање што подразумева тачно и правовремено информисање грађана, пружање стручне и саветодавне подршке и помоћи физичким лицима, предузетницима и правним лицима, објављивање важећих прописа, давање предлога, покретање иницијатива, упућивање дописа са препорукама и слично, а чиме се подстиче правилност, исправност, уредност, безбедност и редовност у испуњавању обавеза, инспекција за заштиту животне средине је у току 2017. Обављала и саветодавне посете , пружала је помоћ грађаним кроз одговоре на разна питања, упућивала на надлежну инспекцију , предлагала решења.

Показатељ делотворности је број извршених инспекцијских надзора а нарочито редовних у складу са утврђеним Планом за 2017 годину , који је гледано у односу на претходни дугогодишњи период знатно већи(6-7 пута већи број надзора)**.**

Имајући наведене податке у виду инспекција је кроз превентивно деловање као и кроз инспекције спроведене на основу плана и пријава, утицала да се спречи или битно смањи вероватноћа настанка штетних последица по законом заштићена добра, права и интересе.

Инспектор за заштиту животне средине вршио је саветодавне инспекцијске посете који су се односили на управљање отпадом.Такође, приликом редовних инспекцијских прегледа инспекција је упознала странке са новим Законом о инспекцијском надзору и обавезама које проистичу из њега, а првенствено са контролним листама, начином попуњавања и са могућношћу вршења самоконтроле.

**2. Усклађености пословања и поступања са законом и прописима које се мерe контролним листама**

У поступцима редовног и ванредног инспекцијског надзора утврђено је да је ниво усклађености поступања или пословања са прописима, а који се мери контролним листама задовољавајући. На основу дугогодишњег искуства и праксе у инспекцијском надзору и контролних листи надзирани субјекти су потенцијално сврстани у одређене категорије према којима ће се вршити инспекцијски надзор.

 Нижи ризик подразумева и ређе контроле што значи да је акценат на квалитету, а не и квантитету и да је надзор усмерен првенствено на оне субјекте за које се установи да не послују у складу са законом било да се ради о физичким или правним лицима.

**3. Нерегистровани субјекти и предузете мере**

У извештајном периоду није било нерегистрованих субјеката.

**4. Однос редовних и ванредних инспекцијских надзора**

У 2017. години извршено је 27 редовних и 7 ванредних инспекцијски надзора и 6 вануправних предмета. Једна писмена пријава која се односила на испуштање отпадних вода из погона хладњаче у Браничеву у реку Пек прослеђена је надлежном Министарству односно републичкој инспекцији која је надлежна за поступање на основу Закона о водама.

Даном почетка пуне примене Закона о инспекцијском надзору тачније од 30.04.2016. године почело са уходавањем, нова поступања као и упознавање надзираних субјеката са новим законским одредбама, а приоритетан задатак био је усмерен на нерегистроване односно оне привредне субјекте који не послују и не обављају делатност у складу са законом и како би прибавили прописана одобрења надлежних органа.

* + току извештајне године извршено је редовних по плану и ванредних инспекцијских надзора иницираних представкама грађана што је захтевало увиђај на лицу места, сачињавање записника, спровођење испитног поступка, утврђивање одговорних лица, прикупљање неопходних података, састављање , доношење управних аката и обавештавање грађана*.*

 Инспектор за заштиту животне средине је присуствовао појединим мерењима емисије загађујућих материја, мерењима нејонизујућих зрачења, као и свим мерењима буке из угоститељских локала, у случајевима где је била наложена мера заштите од буке. Исто тако, вршене су редовне контроле, у ноћним часовима угоститељских објеката .

Посебну пажњу инспектор је усмерио на контроли у области процене утицаја , заштите ваздуха, управљању отпадом и заштити од буке у животној средини.

* + складу са одобреним Планом рада за 2017 годину може се закључити да су активности из плана углавном спроведене код свих надзираних субјеката сходно потребама и процени ризика.

Инспектор за заштиту животне средине је благовремено припремио План инспекцијског надзора за 2018. годину у склaду са Законом о инспекцијском надзору, на који је надлежно Министарство дало позитивно мишљење.

**5. Координација инспекцијског надзора**

У поступцима редовних или ванредних инспекцијских надзора прослеђивала је другим инспекцијама записнике о утврђеном чињеничном стању, службене белешке а чији предмет контроле није у њеној надлежности у складу са чл. 30 Закона о инспекцијском надзору. Како би се постигла правилна и ефикасна примена закона формирана је Комисија за координацију инспекцијског надзора над пословима из изворне надлежности општине Голубац . У складу са законом успоставиће се сарадња од стране инспекције кроз размену информације о раду, потребнох података али пре свега унапређења рада инспекције. Осим редовних текућих послова, посебна пажња посвећена је сталним активностима око одговања на захтеве, упитнике и дописе од стране Министарства, надлежних органа ,организација и невладиног сектора. Овај инспектор који је истовремено и руководилац инспекције припремао је одговоре , податке и прослеђивао информације надлежном Министарству заштите животне средине агенцијама, СКГО, невладиним организацијама У складу са Законом о слободном приступу информацијама, руководилац је у законском року одговарао на тражене информације (два предмета).

Како би се постигла ефикаснија сарадња и координација инспекцијских органа, бржа и максимална међусобна информисаност, синхронизација акција и ефикасност у предузимању мера неопходна је електронска повезаност са свим инспекцијама и другим службама и институцијама што се очекује у наредном периоду кроз обједињени систем е-управе.

Инспектор за заштиту животне средине има добру сарадњу са осталим инспекцијама а нарочито са републичком инспекцијском за заштиту животне средине.

Предлог:

 1. Успоставити бољи систем сарадње

2. Израда функционалног интегрисаног информационог система – базе података коју би користиле све инспекције у свом раду.

**6. Ресурси**

У поступцима инспекцијског надзора инспектор није користио повећана материјална средства. Када су у питању ресурси потребно је :

 Кадровско јачање Групе за инспекцијске послове,потребан већи број инспектора односно један извршилац на пословима инспектора заштите животне средине да обавља један инспекцијски реферат ;

- Унапредити рад инспектора за заштиту животне средине путем обука,семинара, упутства, инструкција, ради ефикасније примене закона;

- Побољшати техничку опремљеност (лаптоп или таблет, фотоапарати,сл.телефон ..);

- Потребан број возила (куповина новог или половног возила).Тренутно возило које користи сва локална инспекција је југо старости око 20 година ;

**7. Придржавање рокова за поступање**

Узимајући у обзир да је Законом о инспекцијском надзору прописана хитност мера уколико се процени и утврди висок и критичан ризик, односно када то захтевају разлози спречавања или отклањања непосредне опасности по животну средину, безбедност или комунални ред, инспектори су одмах по пријему писмених , усмених и телефонских пријава излазили на терен како би на основу процене степена ризика одлучивали о покретању инспекцијског надзора и предузимању мера из своје надлежности о чему су обавештавали подносиоце представки. Управне радње и мере предузимане су и доношене у законским роковима, али ће се радити на томе да они буду још краћи нарочито када се ради о изласцима на терен и обавештавању подносиоца представки

**8. Законитост управних аката**

 Инспектор за заштиту животне средине општине Голубац врши инспекцијски надзор над спровођењем закона из области заштите животне средине и прописа донетих на основу ових закона.

У 2017. години није било уложених жалби на решења инспектора за заштиту животне средине.

 **9. Притужбе на рад инспекције**

У 2017. години није било поднетих притужби подносиоца представки на рад инспекције.

**10. Обуке запослених**

У организацији Министарства заштите животне средине, Сектора за надзор и предострожност у животној средини, у периоду од септембра до децембра 2017. године, у Београду је одржано 5 обука за инспекторе заштите животне средине јединица локалне самоуправе. Инспектору за заштиту животне средине општинске управе Голубац је додељен сертификат након завршене обуке.

У организацији СКГО и Министарства државне управе овај инспектор је завршио осмонедељну е-обуку „Изградња капацитета локалних инспекцијских служби“ која је запосленом пружила кључна знања и информације о примени Закона о инспекцијском надзору , и на основу положених тестова стеченасу три сертификата о успешно завршеној обуци. Циљ ове електронске обуке је био да учесницима обезбеди кључна знања и информације о новом Закону о инспекцијском надзору, којим се детаљно уређује садржина, врсте, облици и поступак инспекцијског надзора, овлашћења и обавезе учесника у инспекцијском надзору, као и друга питања од значаја за инспекцијски надзор.Такође у организацији Сталне конференције градова и општина одржана је е-обука „Добро управљање у области заштите животне средине на локалном нивоу“ уз финансијску подршку Мисије ОЕБС-а у Србији и примена новог Закона о општем управном поступку .

Инспектор за заштиту животне средине присуствовао је састанцима мреже ЕКО повереника у организацији Сталне конференције градова и општина - Савез градова и општина Србије (СКГО).

**11. Информациони систем**

Инспектор за заштиту животне средине у свом раду за потребе инспекцијског надзора користи информационе податке АПР, РГЗ,Агенције за заштиту животне средине, добија податке од МУП РС и користе их у складу са одредбама Закона о заштити података о личности.

**12. Извршни поступак**

Није било предмета за извршење.

**13. Прекршаји поступци**

У 2017. години није било поднетих захтева за покретање прекршајних поступака.

Инспектор за заштиту животне средине

 Радмила Љујић